Author: novacek
Last saved by: cebulakova
Company: MPSVR SR

Návrh

Komuniké

	Vláda Slovenskej republiky schválila dňa ..................... 2008 návrh zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov.
Navrhovaným zákonom sa okrem zmien a doplnení zameraných na odstránenie interpretačných problémov súčasnej právnej úpravy dopĺňajú opatrenia na  celkové zlepšenie podmienok v oblasti náhradnej rodinnej starostlivosti, výkonu súdnych rozhodnutí v zriadeniach sociálnoprávnej ochrany detí a sociálnej kurately, na  predchádzanie a riešenie krízových situácií v rodine, opatrení vykonávaných v rodinnom a náhradnom rodinnom prostredí, rozširuje sa spektrum a možnosti programov sociálnej kurately detí. Nanovo je upravená tvorba priorít, spôsob poskytovania finančných príspevkov úradmi práce sociálnych vecí a rodiny a opatrenia finančného charakteru v časti povinností obce. Návrh zákona v súlade s medzinárodnými záväzkami Slovenskej republiky upravuje vyslovený zákaz používania všetkých foriem telesných trestov na dieťati a iných hrubých alebo ponižujúcich foriem trestania dieťaťa pri vykonávaní opatrení sociálnoprávnej ochrany detí a sociálnej kurately.